wickkiey/tamil-wikipedia-markdown huggingface dataset:
# கும்பகோணம் சக்கரபாணி கோயில்


**சக்கரபாணி கோயில்** (*Chakrapani Temple*) கும்பகோணத்தில் அமைந்துள்ள வைணவக்கோயில் ஆகும். இந்த கோவில் கும்பகோணம் தொடருந்து நிலையத்தில் இருந்து வட மேற்கு நோக்கி 2 கி.மீ., தொலைவில் அமைந்துள்ளது. காவிரியாற்றுக்குச் சற்று தெற்கில் உள்ள இக்கோயிலில் எழுந்தருளியுள்ள பெருமாள் சக்கர வடிவமான தாமரைப்பூவில், அறுகோண எந்திரத்தில் காட்சி தருகிறார். எட்டு ஆயுதங்களை எட்டுத் திருக்கரங்களிலும் ஏந்திக் காட்சி தருகிறார். சூரியன் பூசித்ததால் இத்தலம் பாஸ்கர சேத்திரம் என்றழைக்கப்படுகிது. சக்கரபாணி சுவாமி தனிக்கோயில் கொண்டு வீற்றிருப்பது இத்தலத்தில் மட்டுமே வேறு எங்கும் இல்லை. ஒரு சமயம் திருக்குடந்தையில் தங்கித் தவம் செய்த தேவர்களும் முனிவர்களும், அசுரர்களால் துன்புறுத்தப்பெற்றார்கள். அவர்களைக் காக்கவேண்டி காவிரியில் இருந்த சுதர்சன சக்கரத்தினைக் கொண்டு திருமால், அசுரர்களை வீழ்த்தித் தேவர்களையும், முனிவர்களையும் காப்பாற்றினார். சக்கரத்தினைக் கரத்தில் கொண்டு விளங்குவதால் சக்கரபாணி என்று பெயர் பெற்றார். இந்தியத்துணைக்கட்டணத்தில் சக்கரராஜனுக்கு என்று அமைந்த ஒரே திருக்கோயில் இதுவேயாகும். இந்த திருத்தலத்தில் சூரியதேவனின் ஆணவத்தினை அடக்க விஷ்ணு சக்கர ரூபம் கொண்டுள்ளார்.வைணவ திருத்தலங்களில் சூர்ய ஸ்தலம்.  

## பாஸ்கர சேத்திரம்
ஒளியிழந்த சூரியன் தன்னொளி தனக்கு மீளவும் கிடைக்க ஸ்ரீசக்கரத்தையே சரணடைந்து பிரார்த்திக்க வைகாசி மாத பௌர்ணமி திதியில் ஸ்ரீசக்கரத்திலிருந்து ஸ்ரீசக்கரபாணி சுவாமி மூன்று கண்களுடனும், எட்டு கைகளுடனும் அக்னி மயமான கேசத்துடனும் அருட்காட்சி தந்து ஆதவனின் ஒளியை மீளவும் தந்துஅருள் செய்தார். தன் பெயரில் பாஸ்கர சேத்திரம் என இத்தலம் அமையப்பெறவேண்டும் என வரம் பெற்ற சூரியன் ஸ்ரீசக்கரபாணி சுவாமிக்கு கோயில் நிர்மாணித்து பாஸ்கர சேத்திரம் என்னும் இத்திருத்தலத்தை வழிபாடு செய்தான்.  

## மூலவர், தாயார்
இத்தலத்தில் உள்ள மூலவர் சக்கரபாணி எனப்படுகிறார். மூலவருக்கு எட்டு கைகள் உள்ளன. தாயார் விஜயவல்லி எனவும் சுதர்சனவல்லி எனவும் அழைக்கப்படுகிறார்.  

## 12 கருட சேவை
கும்பகோணத்தில் சித்திரை மாதம் வளர்பிறையில் அமாவாசைக்கு அடுத்து வருகின்ற 3ஆவது திதியான அட்சய திருதியையில் காலையில் இவ்விழா கொண்டாடப்பெறுகிறது. கும்பகோணத்திலுள்ள சார்ங்கபாணி, சக்கரபாணி, இராமஸ்வாமி, ராஜகோபாலஸ்வாமி, வராகப்பெருமாள், வெங்கட்ராயர் அக்ரகாரம் பட்டாபிராமர், மல்லுக தெரு சந்தான கோபாலகிருஷ்ணன், நவநீதகிருஷ்ணன், புளியஞ்சேரி வேணுகோபால சுவாமி, மேலக்காவேரி வரதராஜப்பெருமாள், நவநீதகிருஷ்ணன், சோலையப்பன் தெரு ராமசுவாமி ஆகிய 12 வைணவ கோயில்களைச் சேர்ந்த உற்சவப் பெருமாள் சுவாமிகள் கருட வாகனத்தில் புறப்பட்டு பெரிய கடைத் தெருவில் ஒரே இடத்தில் எழுந்தருளுகின்றனர்.  

## ஊஞ்சல் உற்சவம், சூரிய பிரபை
இக்கோயிலில் 70 ஆண்டுகளுக்குப் பிறகு 31 டிசம்பர் 2017 அன்று ஊஞ்சல் உற்சவம் சிறப்பாக நடைபெற்றது. 97 ஆண்டுகளுக்குப் பிறகு ரத சப்தமி நாளான 12 பிப்ரவரி 2019 அன்று சுழலும் சூரிய பிரபையில் சுவாமி வீதியுலா நடைபெற்றது.  

## குடமுழுக்கு
இக்கோயிலில் நவம்பர் 8, 2015 அன்று குடமுழுக்கு நடைபெற்றது.  

## முதலாம் சரபோஜி
முதலாம் சரபோஜியின் காலத்தில் (பொ.ஊ. 1712–1728) இக்கோயில் ஆக்கம் பெற்றுத் திகழ்ந்தது. இக்கோயில் மண்டபத்தில் சுமார் 6 அடி உயரமுடைய, நின்ற நிலையிலான அவருடைய பித்தளைச் சிற்பம் உள்ளது. அதற்கு அருகே சுமார் 3 அடி உயரமுடைய ஒரு பெண்ணின் உருவமும் பித்தளையில் உள்ளது. மராட்டியர் பாணியிலான தலைப்பாகை, நீண்ட அங்கிகளோடு கூடிய மராத்திய அரச உடை அணிந்து வலக் கையில் மலர் ஒன்றை ஏந்திய நிலையில் உள்ளார். மீசை மெலிந்து உள்ளது. அருகிலுள்ள பெண் இவருடைய மகளாக இருக்க வாய்ப்புள்ளது.
# வாமனபுரம் சட்டமன்றத் தொகுதி

வாமனபுரம் சட்டமன்றத் தொகுதி, கேரளத்தின் 140 தொகுதிகளில் ஒன்று. இது திருவனந்தபுரம் மாவட்டத்தில் உள்ளது.  

## நகராட்சி /ஊராட்சிகள்
- நெல்லநாடு
- வாமனபுரம்
- புல்லம்பாறை
- கல்லறை
- பாங்கோடு
- நந்தியோடு
- பெரிங்ஙம்மலை
- ஆனாடு
- பனவூர்

## முன்னிறுத்திய வேட்பாளர்கள்
- கோலியக்கோடு கிருஷ்ணன் நாயர் (2011 முதல்_
- ஜே. அருந்ததி 2006-2011
- பிரப்பின்கோடு முரளி 2001-2006
- பிரப்பின்கோடு முரளி 1996 - 2001
- கோலியக்கோடு கிருஷ்ணன் நாயர் 1991 - 1996
- கோலியக்கோடு கிருஷ்ணன் நாயர் 1987 - 1991
- கோலியக்கோடு கிருஷ்ணன் நாயர் 1982 - 1987
- கோலியக்கோடு கிருஷ்ணன் நாயர் 1980 - 1982
- என். வாசுதேவன் பிள்ளை 1977 - 1979
- எம். குஞ்ஞுகிருஷ்ண பிள்ளை 1970 - 1977
- என். வாசுதேவன் பிள்ளை 1967 - 1970

## இதையும் காணுக
- கேரள சட்டமன்றத் தொகுதிகள்
# புரோ கபடி கூட்டிணைவு


**புரோ கபடி கூட்டிணைவு** (*Pro Kabaddi League*, **PKL**) இந்தியாவில் இந்தியன் பிரீமியர் லீக்கை ஒத்த வடிவமைப்பில் விளையாடப்படும் தொழில்முறை சடுகுடு கூட்டிணைவு போட்டிகளாகும். இதன் முதற் பதிப்பு போட்டிகள் 26 சூலை 2014 முதல் விளையாடப்படுகின்றன; இதில் உலகெங்கும் இருந்து விளையாட்டு வீரர்கள் பங்கேற்கும் பன்னிரெண்டு உரிமம் பெற்ற சங்கங்கள் போட்டியிடுகின்றன. இந்தப் போட்டிகளை தற்சமயம் *மசால் இசுபோர்ட்சு* நிறுவனத்தின் மேலாண் இயக்குநர் சாரு சர்மா மேற்பார்வையிட்டு வருகிறார்.  

## ஒப்போலை உரிமையாளர்கள்
| கழகப் பெயர் | நகரம் | உரிமையாளர்(கள்) |  |  |  |  |
| --- | --- | --- | --- | --- | --- | --- |
| **தற்போதைய அணிகள்** |  |  |  |  |  |  |
| பெங்கால் வாரியர்சு | கொல்கத்தா | கிஷோர் பியானி <small>பியூச்சர் குழுமம்</small> | சுர்ஜித் சிங் | இராஜ் நாரைண் சர்மா | நேதாஜி உள்ளரங்கத் திடல்
கொல்கத்தா, மேற்கு வங்காளம் |  |
| பெங்களூரு புல்சு | பெங்களூரு | கோசுமிக் குளோபல் மீடியா | மஞ்சித் சில்லர் | இரந்தீர் சிங் | கந்தீரவா உள்ளரங்கத் திடல்
பெங்களூரு, கர்நாடகம் |  |
| தபாங் தில்லி | தில்லி | இராதா கபூர் | ஜாசுமர் சிங் | அருச்சுன் சிங் | தியாகராஜ் உள்ளரங்கத் திடல்
புது தில்லி, தில்லி |  |
| செய்ப்பூர் பிங்க் பான்தர்சு | செய்ப்பூர் | அபிஷேக் பச்சன் | நவ்நீத் கௌதம் | பல்வான் சிங் | சவாய் மான்சிங் விளையாட்டரங்கம்
செய்ப்பூர், இராசத்தான் |  |
| பட்னா பைரேட்சு | பட்னா | இராஜேஷ் ஷா | இராகேஷ் குமார் | இரம்பீர் சிங் கோக்கர் | கங்கர்பாக் உள்ளரங்கத் திடல்
பட்னா, பிகார் |  |
| புனேரி பால்டன் | புனே | சுமன்லால் ஷா | வசீர் சிங் | இராம்பால் கௌசிக் | சிறீ சிவ் சத்திரபதி விளையாட்டு வளாகம், பலேவாடி
புனே, மகாராட்டிரம் |  |
| தெலுகு டைடான்சு | விசாகப்பட்டினம் | சீனிவாச சிறீராமனேனி <small>கோர் கிரீன் குழுமம்</small> | இராஜகுரு சுப்பிரமணியன் | ஜுடாயா குமா | துறைமுக வளாக விளையாட்டரங்கம்
விசாகப்படினம், ஆந்திரப் பிரதேசம் |  |
| யூ மும்பை | மும்பை | ரோன்னி இசுக்ரூவாலா | அனுப் குமார் | ஈ பாசுகரன் | இந்திய தேசிய விளையாட்டுக் கழகம்
மும்பை, மகாராட்டிரம் | } |

## மேற்சான்றுகள்
# பெருவள்ளூர் ஊராட்சி

பெருவள்ளூர் ஊராட்சி, கேரளத்தின் மலப்புறம் மாவட்டத்தில் திரூரங்ஙாடி வட்டத்தில் உள்ளது. இது திரூரங்ஙாடி மண்டலத்திற்கு உட்பட்டது. இது 18.91 சதுர கிலோமீட்டர் பரப்பளவைக் கொண்டுள்ளது. இது 19 வார்டுகளைக் கொண்டுள்ளது.வா  

## சுற்றியுள்ள இடங்கள்
- கிழக்கு - தேஞ்ஞிப்பலம், பள்ளிக்கல் ஊராட்சிகள்
- மேற்கு – வள்ளிக்குன்னு ஊராட்சி
- தெற்கு‌ - மூன்னியூர், வள்ளிக்குன்னு ஊராட்சிகள்
- வடக்கு – சேலேம்ப்ர, பள்ளிக்கல் ஊராட்சிகள்

## வார்டுகள்
- வட்டபறம்பு
- சாத்ரத்தொடி
- காக்கத்தடம்
- இல்லத்துமாடு
- உங்குங்கல்
- நடுக்கரை
- சித்தீகாபாத்
- பேங்ஙாட்டு குண்டில்
- பொற்றம்மல்மாடு
- கொல்லஞ்சினை
- பன்னியத்துமாடு
- பறம்பில்பீடிகை
- மேங்ஙோளிமாடு
- ஓட்டபிலாக்கல்
- பூவ்வத்துமாடு
- சூப்பர் பசார்
- களத்திங்ஙல்
- சங்கரமாடு
- வடக்கீல்மாடு

## விவரங்கள்
# எல்-அம்ரா களிமண் கால்நடைகள்


**எல்-அம்ரா களிமண் கால்நடைகள்** எனப்படுவது, பண்டை எகிப்தில், வம்ச ஆட்சிக்கு முந்திய முதலாவது நாக்கடா காலத்தைச் சேர்ந்த ஒரு சிறிய களிமண் சிற்பம் ஆகும். இது கிமு 3500 காலப் பகுதியைச் சேர்ந்தது. இது எகிப்தின் எல்-அம்ராவில் உள்ள கல்லறைகளில் கண்டெடுக்கப்பட்ட பல மாதிரிகளுள் ஒன்று. இது இப்போது இலண்டனில் உள்ள பிரித்தானிய அருங்காட்சியகத்தில் உள்ளது. 24.2 சமீ நீளமும், 15.3 சமீ அகலமும் கொண்ட இச் சிற்பம் அதிக அளவு 8.2 சமீ உயரமானது. களிமண்ணால் செய்யப்பட்ட இது குறைவான வெப்பநிலையில் சுடப்பட்டு நிறப்பூச்சு பூசப்பட்டது. ஆனாலும், தற்போது நிறப்பூச்சுப் பெருமளவு இல்லாமல் போய்விட்டது.  

நான்கு கால்நடைகள் ஒன்றுக்கொன்று இணையாக வரிசையாக நிற்பதுபோல் காட்டப்பட்டுள்ள இச்சிற்பத்தில் கறுப்பு வெள்ளைக் குறிகள் காணப்படுகின்றன. ஒரு பசுவின் தலையைக் காணவில்லை. மற்றப் பசுக்களின் கொம்புகளின் சில பகுதிகளும் உடைந்து விட்டன.  

2010ல் பிரித்தானிய அருங்காட்சியகப் பணிப்பாளர் நீல் மக்கிரெகர் பிரித்தானிய ஒலிபரப்புக் கூட்டுத்தாபனத்தின் ஒலிபரப்பில் தொடராக வழங்கிய 100 பொருட்களில் உலக வரலாறு என்னும் நிகழ்ச்சியில் 8 ஆவது பொருளாக உள்ளடக்கப்பட்டது.
# சின் சிட்டி: எ டேம் டு கில் ஃபார்



**சின் சிட்டி: ஏ டேம் டு கில் போர்** Sin City: A Dame to Kill For இது 2014ம் ஆண்டு திரைக்கு வர இருக்கும் அமெரிக்கா மற்றும் பிரான்ஸ் நாட்டு கிரைம் திரில்லர் திரைப்படம்.  

## நடிகர்கள்
- ஜெசிகா ஆல்பா
- பவர்ஸ் பூத
- ஜோஸ் புரோலின்
- ரொசாரியோ டாவ்சன்
- ஜோசப் கார்டன்-லெவிட்
- இவா கிரீன்
- டென்னிஸ் ஹெய்ச்பர்ட்
- ஸ்டேசி கீச்
- ஜைமே கிங்
- ரே லையோட்டா
- ஜெரேமி பிவேன்
- மிக்கி ரூர்கி
- ப்ரூஸ் வில்லிஸ்
# மொகமது ஃபுவாத் மசூம்



**மொகமது ஃபுவாத் மசூம்** (*Muhammad Fuad Masum*, குர்து: ; , பிறப்பு 1938) தற்போதைய மற்றும் ஏழாவது ஈராக்கிய குடியரசுத் தலைவர் ஆவார். இவர் ஓர் மூத்த குர்து அரசியல்வாதி ஆவார். 2014 ஈராக்கிய நாடாளுமன்றத் தேர்தலில் இவர் குடியரசுத் தலைவராகத் தேர்ந்தெடுக்கப்பட்டார். ஜலால் தலபானியை அடுத்து மசூம் ஈராக்கின் இரண்டாவது அராபியரல்லாத குடியரசுத் தலைவராவார்.  
## மேற்சான்றுகள்
# ஈராக்கிய குடியரசுத் தலைவர்



**ஈராக்கிய குடியரசுத் தலைவர்** (*President of Iraq*) ஈராக் குடியரசின் நாட்டுத் தலைவர் ஆவார். "அரசியலமைப்புச் சட்டங்களைக் கடைப்பிடிப்பதை பாதுகாப்பதும் ஈராக்கின் தன்னாட்சி, இறையாண்மை, ஒற்றுமை, அதன் நிலப்பகுதிகளின் பாதுகாப்பு ஆகியவற்றை அரசியலமைப்பின்படி பேணிக்காத்தலும்" இவரது தலையாய கடமையாகும். சார்பாளர் மன்றத்தில் (நாடாளுமன்றம்) மூன்று இரு பெரும்பான்மைப் பெற்றுத் தேர்ந்தெடுக்கப்படுகிறார். இவரது பதவிக்காலம் நான்கு ஆண்டுகளாகும்; ஒருமுறை மட்டும் மீண்டும் தேர்ந்தெடுக்கப்படலாம். குடியரசுத் தலைவர்நாடாளுமன்றத்தால் நிறைவேற்றப்பட்ட சட்டங்களையும் உடன்படிக்கைகளையும் ஏற்றுக் கையொப்பமிடுகிறார். ஈராக்கிய பிரதமர் பரிந்துரைப்படி தண்டனைக் குறைப்புகளையும் மன்னிப்புகளையும் வழங்குகிறார். "விழாக்களுக்கும் கவுரவ நிலையிலும் படைத்துறையின் உயர் தலைவராகப் பொறுப்பு வகிக்கிறார்".  
## மேற்சான்றுகள்
# கடுவலை



**கடுவலை** (*Kaduwela*, , **கடுவெல**) என்பது இலங்கையின் கொழும்பு மாவட்டத்தில் கொழும்பு நகரத்தின் ஒரு புறநகர்ப் பகுதி ஆகும். இது கொழும்பு நகர மத்தியிலிருந்து கொழும்பு-அவிசாவளை பழைய வீதியில் சுமார் 16 கி.மீ தொலைவிலும், கொள்ளுப்பிட்டியில் இருந்து புதிய கண்டி வீதியில் வழியே 18கிமீ தூரத்திலும் அமைந்துள்ளது. இந்நகரம் கடுவலை மாநகர சபையினால் நிர்வகிக்கப்படுகின்றது.  

## பெயர்க் காரணம்
இது கடு (வாள்), தேவால(ஆலயம்) எனும் சொற்களிலிருந்து உருவான கடுதேவால எனும் பெயரால் ஆரம்பத்தில் அழைக்கப்பட்டது.  

கடுவலை ஆரம்பத்தில் *கடுதேவோலா* என அழைக்கப்பட்டது. *கடு* (வாள்), *தேவோலா* (ஆலயம்) என்ற சொற்களில் இருந்து இது உருவானது. கண்ணகியின் வடிவமாக சிங்கள மக்களால் வழிபடப்படுகின்ற பத்தினி அம்மன் கோவில் இங்குள்ளது. இக்கோவிலில் இடம்பெறும் "நீர் வெட்டு" வழிபாட்டில் பொன்னாலான வாள் பாவிக்கப்படுகிறது. இக்கோவில் *புராண ரங்காடு பத்தினி மகா தேவாலயம்* என அழைக்கப்படுகிறது.  

ஃபுட் என்பவரின் 18வது படையணியைச் சேர்ந்த ரொபர்ட் பேர்சிவல் என்பவரின் கருத்துப்படி, டச்சு ஆட்சிக்கு எதிராக 1797 ஆம் ஆண்டு இடம்பெற்ற கிளர்ச்சியில், சிங்களவர்கள் இங்கு கோட்டையைக் கட்டினர்.  

1வது கண்டிப் போரில் பிரித்தானியர் தோல்வியடைந்ததை அடுத்து, பிரித்தானிய சிப்பாய்கள் சிலரும் உள்ளூர் போர் வீரர்களும் கடுவலையில் வந்து தங்கியிருந்தனர்.  

## கடுவலை மாநகர சபை
கடுவலை மாநகர சபையில் உள்ள பிரதேசங்கள்:  
- கடுவலை
- பத்தரமுல்லை
- கொஸ்வத்தை
- பெலாவத்தை
- மாலபே
# பலானை கண்ணகை அம்மன் கோவில்


**பலானை கண்ணகை அம்மன் கோவில்** யாழ்ப்பாணம், கோப்பாயில், பலானை என்னும் இடத்தில் அமைந்துள்ளது.  

இக்கோயிலின் உள்வீதியில் காணப்படும் 25 அடி சுற்றளவுள்ள கூழாவடி மரம் மிகவும் சிறப்பு வாய்ந்ததாகக் கருதப்படுகிறது. முன்னர் இக்கூழா ம‌ர‌த்தின் கீழ் க‌ண்ண‌கி விக்கிர‌க‌ம் வைத்து பூசைக‌ள் ந‌ட‌ந்திருக்க‌லாம். இன்றும் கூழா ம‌ர‌த்த‌டியில் மூல‌ஸ்தான‌ பூசைக்கு முன்பு சிறப்பு பூசைக‌ள் ந‌டைபெறுகின்ற‌ன‌.  

இக்கோயிலில் பங்குனி மாத‌த் திங்க‌ட்கிழ‌மைக‌ளில் பொங்க‌ல் செய்து வ‌ழிபாடு ந‌டைபெறுகிறது. 1973 ஆம் ஆண்டு வ‌ரை இக்கோவிலில் கொடியேற்ற‌த்துடன் கூடிய‌ மகோற்ச‌வ‌ம் 25 நாட்க‌ள் வ‌ரை ந‌டைபெற்ற‌து. பின்ன‌ர் ஆல‌ய‌ குருக்க‌ளுக்கும் பொதும‌க்க‌ளுக்கும் இடையில் ஏற்ப‌ட்ட‌ க‌ருத்து வேறுபாடுக‌ளால் இவ்வால‌ய‌ம் 1974-1983 வ‌ரை மூட‌ப்ப‌ட்டிருந்த‌து. பின்பு நீதிம‌ன்ற‌த்தின் தீர்ப்பிற்க‌மைய‌ ஆல‌ய‌ம்  
திற‌க்க‌ப்ப‌ட்டு, 1986 இல் குடமுழுக்கு ந‌டைபெற்ற‌து.  

த‌ற்போது ஆடி மாத‌த்தில் 10 நாட்களுக்கு அல‌ங்கார‌ உற்ச‌வ‌ங்க‌ள் ம‌ட்டும் ந‌டைபெறுகின்ற‌ன‌.
# டெக்னோபார்க், திருவனந்தபுரம்



**டெக்னோபார்க்** என்னும் தொழில் நுட்பத் திடல், திருவனந்தபுரத்தில் உள்ளது. பரப்பளவின் அடிப்படையில், இந்தியாவின் பெரிய தொழில் நுட்பப் பூங்காவாக விளங்குகிறது. இங்கு ஐ.டி நிறுவனங்கள் உள்ளன. இது 1990-ஆம் ஆண்டு நிறுவப்பட்டது. நான்கு மில்லியன்/ நாற்பதாயிரம் சதுர அடி நிலப்பரப்பில் கட்டிடங்களைக் கொண்டுள்ளது. இங்கு 285 நிறுவனங்கள் உள்ளன. அவற்றில் நாற்பதாயிரம் பேர் பணிபுரிகின்றனர்.  

## கட்டிடங்கள்

**டெக்னோபார்க்கில் உள்ள கட்டிடங்கள்**

| பெயர் | தளங்களின் எண்ணிக்கை | மொத்த பரப்பளவு
(ஆயிர சதுர அடிகளில்) | மின் ஏணிகள் | மின்சார சேமிப்பு வசதி |
| --- | --- | --- | --- | --- |
| *இல்லை - எந்த தகவலும் இல்லை* |  |  |  |  |
| *10&nbsp;sq&nbsp;ft.=~1 m².* | } |  |  |  |

### வசதிகள்
விருந்தினர் அறை, கடைகள், வங்கிகள், ஏ.டி.எம் இயந்திரங்கள், உணவகங்கள், கருத்தரங்க அறைகள் உள்ளிட்டவையும் உள்ளன.  

## பண்பாடு

உலகிலேயே பசுமையான வளாகத்தைக் கொண்ட தொழில் நுட்பத் திடல்களில் இதுவும் ஒன்று.  

இந்திய நாட்டு நிறுவனங்கள் மட்டுமின்றி, அமெரிக்கா, ஐக்கிய இராச்சியம், ஜெர்மனி, ஜப்பான், ஜனடா, இத்தாலி உள்ளிட்ட நாடுகளைச் சேர்ந்த நிறுவனங்களும் இருக்கின்றன. இங்கு வெவ்வேறு கலாச்சாரத்தைக் கொண்ட ஊழியர்கள் பணிபுரிகின்றனர்.  

### டெக்னோபார்க் கிளப்
இந்த திடலின் முதல் கட்டிடத்தில் உள்ள கிளப்பில் பல வசதிகள் உள்ளன. உடற்பயிற்சியகம், நீச்சல் குளம், விளையாட்டு அரங்கங்கள் ஆகியன உள்ளன. இவை தவிர, உணவகங்களும், பொழுதுபோக்கு அம்சங்கள் நிறைந்த கடைகளும் உள்ளன.  

### டெக்-எ-பிரேக்
இங்கு டெக்-எ-பிரேக் என்னும் கலாச்சார நிகழ்ச்சி நடைபெறும். இது ஒரு வார காலத்திற்கு நடத்தப்படும். புகழ் பெற்ற கலைஞர்களின் இசை, நடன நிகழ்ச்சிகளும் உண்டு.  

## முக்கியத்துவம்
இதனால் கேரள அரசுக்கு நிறைய வருமானம் கிடைக்கிறது. அதிக மக்களுக்கு வேலைவாய்ப்பை அளித்திருக்கிறது. இங்கு முப்பதாயிரத்திற்கும் அதிகமானோர் பணிபுரிகின்றனர். இதனால் திருவனந்தபுரத்தின் வளர்ச்சி மேலோங்கியிருக்கிறது. இங்குள்ள தொழிலாளர்களின் எண்ணிக்கையால், கடைகள், போக்குவரத்து வசதிகள், நிறுவனங்கள் உள்ளிட்டவை அதிக வருமானத்தைப் பெறுகின்றன.  

இங்கிருந்து பெங்களூரு, சென்னை, ஐதராபாத் உள்ளிட்ட நகரங்களுக்கு செல்ல, திருவனந்தபுரம் விமான நிலையத்தை அணுகலாம்.  

## மேலும் பார்க்க
- கொல்லம் டெக்னோபார்க்
# விளக்குடி ஊராட்சி

விளக்குடி ஊராட்சி (விளைக்குடி), கேரளத்தின் கொல்லம் மாவட்டத்தில் பத்தனாபுரம் வட்டத்தில் உள்ளது. இது பத்தனாபுரம் மண்டலத்திற்கு உட்பட்டது.  

## சுற்றியுள்ள இடங்கள்
சுற்றியுள்ள இடங்கள்: தலவூர், பிறவந்தூர், கரவாளூர், வெட்டிக்கவலை, மேலிலை ஆகிய ஊராட்சிகள், புனலூர் நகராட்சி  

## வார்டுகள்
- குன்னிக்கோடு வடக்கு
- குன்னிக்கோடு கவ. எல். பி. எஸ்
- குளப்புறம்
- விளக்குடி
- கார்யற அம்பலம்
- கார்யற வடக்கு
- கார்யற
- பேப்பர் மில்
- மஞ்ஞமண்கால
- எலிக்கோடு
- மரங்காடு
- திருவழி
&இளன்பல்  
- சீயோடு
- விளக்குடி தெற்கு
- தர்முபுரி
- பஞ்சாயத்து ஆபீஸ்
- கிணற்றின்கரை
- குன்னிக்கோடு தெற்கு
- குன்னிகோடு நகரம்

## விவரங்கள்
| மண்டலம் | பத்தனாபுரம் |  |
| --- | --- | --- |
| பரப்பளவு | 21.43 சதுர கிலோமீட்டர் |  |
| மக்கள் தொகை | 30433 |  |
| ஆண்கள் | 14908 |  |
| பெண்கள் | 15525 |  |
| மக்கள் அடர்த்தி | 1420 |  |
| பால் விகிதம் | 1041 |  |
| கல்வியறிவு | 89.9 | } |
# ஃபிரோஸ்பூர்



**பிரோஸ்பூர்** என்னும் நகரம் சத்லஜ் ஆற்றின்கரையில் அமைந்துள்ளது. இது இந்திய பஞ்சாபில் உள்ள பிரோஸ்பூர் மாவட்டத்தில் உள்ளது. இதை பிருஸ் ஷா துக்ளக் என்னும் இசுலாமிய அரசர் நிறுவினார்.  

இங்கிருந்து அம்ரித்சர், லூதியானா, ஜலந்தர், தில்லி, சண்டிகர் உள்ளிட்ட நகரங்களுக்கு போக்குவரத்து வசதி உண்டு.  
- அம்ரித்சர் - 109&nbsp;கி.மீ
- லூதியானா - 120&nbsp;கி.மீ
- ஜலந்தர் - 120&nbsp;கி.மீ
- பதிண்டா - 85&nbsp;கி.மீ
- முக்த்சர் - 32&nbsp;கி.மீ
- சண்டிகர் - 220&nbsp;கி.மீ
- தில்லி - 389&nbsp;கி.மீ

## தட்பவெப்ப நிலை

## மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது, 110,091 மக்கள் வசித்தனர். இவர்களில் 58,401 பேர் ஆண்கள், ஏனையோர் பெண்கள். இவர்களில் 79.75 சதவீதம் பேர் கல்வியறிவு பெற்றிருந்தனர்.
# பொதுநலவாய தலைமைச் செயலகம்



**பொதுநலவாய தலைமைச் செயலகம்** (*Commonwealth Secretariat*) பொதுநலவாய நாடுகளின் மைய நிறுவனமும் அரசுகளுக்கிடையேயான முகமையுமாகும். இது உறுப்பினர்களிடையே கூட்டுறவை வளர்க்க வகை செய்கிறது; பொதுநலவாய அரசுத் தலைவர்கள் சந்திப்புக்கள் உட்பட சந்திப்புக்களை ஒருங்கிணைப்பது, பொதுநலவாய கொள்கைகளையும் முடிவுகளையும் நிறைவேற்றத் தேவையான உதவிகளை உறுப்பினர் நாடுகளுக்கு வழங்குவது போன்ற பணிகளை மேற்கொள்கிறது.  

இச்செயலகத்திற்கு ஐக்கிய நாடுகள் பொதுச் சபையில் பார்வையாளர் தகுதி உண்டு. இது ஐக்கிய இராச்சியத்தின் இலண்டனில் மார்ல்பரோ மாளிகையில் அமைந்துள்ளது. முன்பு அரண்மனையாக இருந்த இதனைப் பொதுநலவாய நாடுகளின் தலைவர் ஐக்கிய இராச்சியத்தின் அரசி எலிசபெத் II இச்செயலகத்திற்காக வழங்கியுள்ளார்.  

## மேற்சான்றுகள்
# சுவாமி கல்யாண் தேவ்



சுவாமி கல்யாண் தேவ்ஜி (1876 சூன் 21 - 2004 சூலை 14) பத்மஸ்ரீ மற்றும் பத்ம பூஷண் விருது பெற்றவர். இவர் மகாத்மா காந்தி, பண்டித நேரு, மதன்மோகன் மாளவியா போன்ற விடுதலைப்போராட்ட வீரர்களால் சந்திக்கப்பட்டிருந்த துறவி ஆவார். ஒரு நூற்றாண்டு காலம் தமது வாழ்க்கையை முழுவதும் சமுதாய சேவைக்கே அர்ப்பணித்தவர். இவர் விவேகானந்தரை நடந்தே சென்று தரிசித்தவர். தமது குரு பூர்ணானந்தாவால் சந்நியாசம் அளிக்கப்பட்டவர். அப்போதைய பிரதமர் வாஜ்பாயியால் இவரைப்பற்றிய புத்தகம் வெளியிடப்பட்டது.  

மீரட் பல்கலைக்கழகத்தால் கௌரவ டாக்டர் பட்டம் அளிக்கப்பட்டவர்.  
இவர் கிட்டத்தட்ட முன்னூறு சமுதாய நிறுவனங்களை உருவாக்கியவர். மேற்கு உத்திரப் பிரதேசம், ஹரியானா, பஞ்சாப், ராஜஸ்தான், டெல்லி மற்றும் பல வட மாநிலங்கள் இவரது சேவையால் பயன் பெற்றன.
# ஆலய பிரவேச சட்டம்

சென்னை மாகாண ஆலயப்பிரவேச சட்ட மசோதா 1939 ஜூலை11ல் நிறைவேற்றப்பட்டது. இது அனைத்து சமுதாயத்தினரும் ஆலயங்களில் சமுதாய வேறுபாடு இன்றி நுழைந்து வழிபட வழிவகை செய்தது.  

## ஆலயப்பிரவேசம்
ஆலயப்பிரவேச சட்டம் இயற்றப்படுவதற்கும் முன்னரே, காந்தியவாதி ஏ.வைத்தியநாத ஐயர் தாழ்த்தப்பட்ட மக்களின் ஆலயப் பிரவேசத்திற்கு ஆதரவாக பிரசாரம் செய்தார். மதுரை மீனாட்சி அம்மன் கோயிலுக்குள் நுழைய விடாமல் தாழ்த்தப்பட்டிருந்த சமூகத்தினருடன் 1939 ஜுலை 08 ஆம் தேதி கோயிலுக்குள் நுழைந்து வழிபாடு செய்தார். இதன் காரணமாக சிலர் உருவாக்கிய பிரச்சனைகளையும் நீதிமன்ற வழக்குகளையும் இவர் எதிர்கொண்ட சமயம், அப்போதைய முதல்வர் இராஜாஜி ஆலய பிரவேச சட்டத்தை அவசர சட்டமாக கவர்னர் பிரகடனம் செய்ய வழிவகை செய்தார்.காந்தியடிகள் இவரைப் பாராட்டி 22-7-1939 அன்று அரிஜன் இதழில் எழுதினார்.  

ஆலயப் பிரவேச சமயம் தியாகி தாயம்மாள் தம் வீட்டில் தாழ்த்தப்பட்டிருந்த மக்களைத் தங்க வைத்து, காலை உணவு வழங்கினார். அதன் காரணமாக அவரது உறவினர்களால் ஒதுக்கி வைக்கப்பட்டார்.  

இந்த ஆலயப்பிரவேச நிகழ்வையடுத்தே உடனடியாக 1939 ஜூலை11ல் சென்னை மாகாண ஆலயப்பிரவேச சட்ட மசோதா நிறைவேற்றப்பட்டது.  

## 75ஆம் ஆண்டு வரலாற்று விழா
கோயில் வழிபாடு நுழைவின் 75ஆம் ஆண்டு வரலாற்று விழா ஜூலை 08, 2014 அன்று மதுரை மீனாட்சி அம்மன் கோயிலில் நடைபெற்றது.
# தமிழ்நாட்டில் இராணுவ கிராமங்கள்

ஒரு வட்டாரத்தில் குறிப்பிடத்தக்க எண்ணிக்கையிலான மக்கள் இராணுவத்தில் பணியாற்றினால், அந்த கிராமங்களை **இராணுவக் கிராமங்கள்** என்று அழைப்பர். தமிழ்நாடு மாநிலத்தில் மதுரையின் சுற்றுவட்டார மாவட்டங்களில் சாத்தங்குடி பெரியபூலாம்பட்டி, சின்னகட்டளை, பாப்புநாயக்கன்பட்டி, சங்கரலிங்காபுரம் கிராமத்தில் அதிக இராணுவ வீரர்கள் உள்ளனர்.  

## வரலாறு
இந்திய தேசிய இராணுவத்திற்காக சுபாசு சந்திர போசு ஆட்களை, திரட்டிக் கொண்டிருந்த நிலையில், முத்துராமலிங்கத் தேவரின் அழைப்பை ஏற்று, 1939ம் ஆண்டு செப்டம்பர் 6-ம் நாள் மதுரை வந்தார். மதுரை வெளி வீதிகளில் மிகப்பெரிய ஊர்வலமும் தமுக்கம் மைதானத்தில் பொதுக்கூட்டமும் நடந்தது. இந்நிலையில் தேவர், மதுரை மாவட்டத்தின் ஒரு சில கிராமங்களை சுட்டிக்காட்டி, அவற்றிலிருந்து வீட்டிற்கொருவர் இராணுவத்திற்கு அனுப்பப்படல்வேண்டும் என்று கூறினார். இவ்வழக்கு இன்றும் மதுரை சுற்றுவட்டார கிராமங்களில் உள்ளது. மேலும், 2011ஆம் ஆண்டு வெளிவந்த குள்ளநரி கூட்டம் எனும் திரைப்படத்தில், இராணுவ கிராமம் பற்றி குறிப்பிடப்பட்டிருக்கும்.  

## மதுரை மாவட்டம்
- No 1 சாத்தங்குடியில் அதிக ராணுவ வீரர்கள் உள்ளன (திருமங்கலம்)தாலுகவில் அதிக கேசு உள்ள ஊரும் சாத்தாங்குடி யே முதலிடம்
- No2 தொட்டியப்பட்டி உள்ளன (திருமங்கலம்)
- 

### விருதுநகர் மாவட்டம்
- பெருமாள் தேவன் பட்டி (திருவில்லிப்புத்தூர்)

### திண்டுக்கல் மாவட்டம்
- மேலகோவில்பட்டி (வத்தலக்குண்டு)

## தேனி மாவட்டம்
- தர்மாபுரி
# கும்பகோணம் சந்திரப்பிரப பகவான் ஜினாலயம்



**சந்திரப்பிரப பகவான் ஜினாலயம்** என்பது தஞ்சாவூர் மாவட்டம் கும்பகோணத்தில் உள்ள சமணர் கோயிலாகும். சோழ நாட்டில் கரந்தட்டாங்குடி, மன்னார்குடி, தீபங்குடி ஆகிய இடங்களில் சமணர் கோயில்கள் உள்ளன. இங்கு சுவேதாம்பரர் சமணக்கோயில் என்ற மற்றொரு சமணக்கோயிலும் உள்ளது.  

## கோயில் அமைப்பு
கருவறை, முகமண்டபம், மகாமண்டபம் ஆகிய அங்கங்களை இக்கோயில் கொண்டுள்ளது. கோபுரம் மொட்டை கோபுரமாகவே உள்ளது. கருவறை வாயிலின் இருபுறமும் சாசன தேவர்கள் காவலில் உள்ளனர். முகமண்டபத்தின் வெளிப்புறத்தில் வாயிற்காவலர்களின் சுதைச் சிற்பங்கள் இடம்பெற்றுள்ளன. பிரகாரத்தில் மகாசாஸ்தாவின் தனிச்சன்னதி உள்ளது.  

## மூலவர்
கோயிலின் மூலவராக சந்திரப்பிரபர் உள்ளார். அவர் சமண சமயத்தின் எட்டாம் தீர்த்தங்கரர் ஆவார். சந்திரப்பிரப பகவான் வழிபாடு தமிழகத்தில் பல இடங்களில் காணப்படுகிறது. திருநறுங்குன்றத்தில் உள்ள சந்திரப்பிரபர் கோயில் மிகவும் புகழ்பெற்றதாகும்.  

## வழிபாடு
இக்கோயிலின் கட்டிடப்பணிகள் 1903ஆம் ஆண்டு தொடங்கப்பட்டன. பஞ்சகல்யாணப்பெருவிழா 1905ஆம் ஆண்டு நடைபெற்றது. மூலவருக்கு தினமும் காலை மாலை வேளைகளில் பூசை நடைபெறுகிறது. சாசன யட்சன் பிரம்ம தேவர் வழிபாடும், சாசன தேவதை ஜுவாலாமாலினி அம்மன் வழிபாடும் இங்கு சிறப்பாக நடைபெறுகின்றன.  

## விழா
மார்கழி மாதத்தில் நாள்தோறும் விளக்கு ஏற்றப்படுகிறது. அவ்விளக்கு முக்குடை பரிமாணத்தில் மரச்சட்டத்தில் வைக்கப்பெறும். முக்குடை என்பது தேர்முகப்பு போன்று உள்ளது. அதில் 366 விளக்குகள் உள்ளன. மார்கழியில் விளக்கேற்றினால் ஆண்டு முழுவதும் ஏற்றிய பலன் கிட்டும் என்று நம்பப்படுகிறது. வருடந்தோறும் மூலவருக்கு மோட்ச கல்யாணம் நடத்தப்பட்டு வருகிறது.  

## இதனையும் காண்க
- தமிழ்நாட்டில் சமணம்
- தமிழ்நாட்டில் சமணர் கோயில்கள்
# தைனிக் ஜாக்ரண்



***தைனிக் ஜாக்ரண்*** என்பது இந்தி மொழியில் அச்சாகும் நாளேடு. இது இந்தியாவிலேயே அதிக வாசிப்பாளர்களைக் கொண்டுள்ளது. இது 2013-ஆம் ஆண்டில் கணக்கிடப்பட்ட ஆய்வின் மூலம் தெரிய வந்தது. மொத்தமாக 155.26 லட்சம் பேர் படிக்கின்றனர். தொடர்ந்து இருபத்து ஆறு முறைகளாக முன்னிலை பெறுகிறது. உலகளவிலும் அதிக மக்கள் படிக்கும் நாளேடுகளில் ஒன்றாக உலக நாளேடுகளின் கூட்டமைப்பு அறிவித்துள்ளது.  

இது உத்தரகண்டு, அரியானா, பீகார், ஜார்க்கண்டு, பஞ்சாப், ஜம்மு, இமாச்சலப் பிரதேசம், மேற்கு வங்காளம் ஆகிய மாநிலங்களில் வெளியாகிறது.  

## பதிப்புகள்
இது 31 பதிப்புகளைக் கொண்டுள்ளது. ஒவ்வொரு பதிப்பும் கீழ்க்காணும் நகரங்களை சுற்றிய செய்திகளை தாங்கி வருகின்றன.  

- ஆக்ரா
- அலகாபாத்
- அலிகார்
- அம்ரித்சர்
- பரேலி
- பாகல்பூர்
- போபால்
- தில்லி
- தேராதூன்
- தன்பாத்
- தர்மசாலா
- கோரக்பூர்
- ஜம்சேத்பூர்
- ஜலந்தர்
- ஹல்த்வானி
- ஹிசார்

- இந்தோர்
- ஜம்மு
- ஜான்சி
- கான்பூர்
- இலக்னோ
- லூதியானா
- மீரட்
- மொரதாபாத்
- முசாப்பர்பூர்
- பானிப்பட்
- பட்னா
- ராஞ்சி
- ரீவா
- சிலிகுரி
- வாரணாசி
# ஹாஜிப்பூர்



**ஹாஜீப்பூர்** என்னும் நகரம், இந்திய மாநிலமாகிய பீகாரில் உள்ளது. இது வைசாலி மாவட்டத்தின் தலைமையகமாகச் செயல்படுகின்றது. இங்கிருந்து 10 கி.மீ. தொலைவில் பட்னா உள்ளது. பட்னாவினையும் ஹாஜீப்பூரையும் இணைத்து கிரேட்டர் பட்னா அமைக்கும் திட்டமும் உள்ளது. உலகின் நீளமான பாலங்களில் ஒன்றான மகாத்மா காந்தி பாலம் இங்குள்ளது, இது பட்னாவினையும் ஹாஜிப்பூரையும் இணைக்கிறது. இந்த நகரம் வாழைப்பழ உற்பத்திக்கு புகழ்பெற்றது. மத்திய கிழக்கு இரயில்வே தலைமை அலுவலகம் இங்குள்ளது.  

## மக்கள் தொகை
2011-ஆம் ஆண்டு மக்கள் தொகைக் கணக்கெடுப்பின்படி, 147,126 மக்கள் வாழ்கின்றனர். இவர்களில் 79.26 சதவீதம் பேர் கல்வியறிவு பெற்றுள்ளனர்.  

## ஊடகம்
இந்தி, ஆங்கில நாளேடுகள் கிடைக்கின்றன. அவற்றுள்ள் தைனிக் ஜாக்ரண், ஹிந்துஸ்தான் தைனிக், *தி டெலிகிராஃப்*, *தி டைம்ஸ் ஆஃப் இந்தியா* ஆகியன குறிப்பிடத்தக்கன.  
உள்ளூர் தொலைக்காட்சிகளும் உள்ளன.  
- ரேடியோ மிர்ச்சி, பாட்னா பிரிவு (98.3)
- அனைத்திந்திய வானொலி (100.8)

## காட்சியகம் (ஹாஜிப்பூர் - வைசாலி சுற்றுலா)

## தட்பவெப்ப நிலை

## முக்கியமானவர்கள்
- மகாவீரர்
- இராம் விலாசு பாசுவான் (அரசியல்வாதி)
- கவிதா ராய் (கிரிக்கெட் வீரர்)
# வெஸ்ட்மின்ஸ்டர் சட்டம் 1931



**வெஸ்ட்மின்ஸ்டர் சட்டம் 1931** (*Statute of Westminster 1931*) ஐக்கிய இராச்சியத்தின் நாடாளுமன்றத்தால் இயற்றப்பட்டச் சட்டமாகும்.  
இது திசம்பர் 11, 1931 அன்று நிறைவேற்றப்பட்டது. இந்தச் சட்டம் தன்னாட்சி உடைய பிரித்தானியப் பேரரசின் மேலாட்சி நாடுகளுக்கு ஐக்கிய இராச்சியத்துடனும் மற்ற மேலாட்சிகளுடனும் சமநிலையை அளித்தது. இந்தச் சட்டத்தை ஒத்த ஆனால் தனியான சட்டங்களை ஒவ்வொரு பொதுநலவாய இராச்சியமும் தங்கள் நாடாளுமன்றங்களில் உடனடியாகவோ அல்லது ஏற்பு வழங்கியபோதோ நிறைவேற்றின. இச்சட்டத்தினை விலக்கும் மாற்றுச் சட்டம் நிறைவேற்றப்படும்வரை இந்த பொதுநலவாய இராச்சியங்களில் இச்சட்டம் செயற்பாட்டில் உள்ளது. இந்த நாடுகளின் சட்டவாக்க அவைகளுக்கு முழுமையான விடுதலை கொடுப்பதுடன் பொதுநல இராச்சியங்களுக்கும் பிரித்தானிய அரசிக்கும் (அரசர்) இச்சட்டம் பிணைப்பை உருவாக்குகிறது.  
## நினைவு விழா
தங்கள் அரசியலமைப்புச் சட்டத்தில் வெஸ்ட்மின்ஸ்டர் சட்டம் ஓர் பாகமாக இருக்கும் சில நாடுகள், இந்தச் சட்டம் நிறைவேற்றப்பட்ட ஆண்டு நிறைவை நினைவுறும் வண்ணம் கொண்டாடுகிறார்கள். கனடாவில் திசம்பர் 11 அன்று அரசக் கட்டிடங்களில் ஐக்கிய இராச்சியக் கொடி (கனடாவில் இது ரோயல் யூனியன் கொடி என்றழைக்கப்படுகிறது) பறக்கவிடப்படுவது கட்டாயமாகும். இதற்கான கொடிமரங்கள் இந்தக் கட்டிடங்களில் உள்ளன.
# வடகிழக்கு தில்லி மாவட்டம்



**வடகிழக்கு தில்லி மாவட்டம்**, இந்தியாவின் தலைநகரான தில்லியில் உள்ளத். இது மேற்கில் யமுனை ஆற்றையும், வடக்கிலும், கிழக்கிலும் காசியாபாத் மாவட்டத்தையும், தெற்கில் கிழக்கு தில்லி மாவட்டத்தையும் கொண்டுள்ளது. இம்மாவட்டத்தின் நிர்வாகத் தலைமையிடம் நந்து நகரி ஆகும்.  

## மக்கள் தொகை
2011-ஆம் ஆண்டு மக்கள் தொகை கணக்கெடுப்பின்போது, 2,241,62 மக்கள் வசித்தனர். ஒரு சதுர கிலோமீட்டருக்குள் 36,155 பேர் என்ற அளவில், இந்தியாவில் அதிக மக்கள்தொகை அடர்த்தி உள்ள மாவட்டமாக உள்ளது.
# வார்ப்புரு:Infobox sportsperson

</span>  
}}<includeonly><span>}</span></includeonly>|  
<span>}}</span>}}  
| image = |sizedefault=upright=1|alt=}|suppressplaceholder=yes}}  
| caption = }  
| headerstyle = background:;  

| header1 =  

| label2 = இயற் பெயர்  
| data2 =  
| label3 = பிறந்த பெயர்  
| data3 = }}  
| class3 = nickname  
| label4 = முழு பெயர்  
| data4 = }  
| class4 = nickname  
| label5 = சுட்டுப் பெயர்(கள்)  
| data5 = }  
| class5 = nickname  
| class6 = category  
| label6 = தேசியம்  
| data6 = }  
| class7 = category  
| label7 = இனம்  
| data7 = }  
| class8 = category  
| label8 = குடியுரிமை  
| data8 = }  
| label9 = பிறப்பு  
| data9 =  
| label10 = இறப்பு  
| data10 =  
| label11 = கல்லறை  
| class11 = label  
| data11 = }|}}}}}  
| label12 = நினைவகங்கள்  
| data12 = }  
| label13 = வசிப்பிடம்  
| data13 = }  
| label14 = கல்வி  
| data14 = }  
| label15 = *Alma mater*  
| data15 = }}  
| label16 = தொழில்  
| class16 = role  
| data16 = }  
| label17 = ஆண்டுகள் செயலில்  
| data17 = }}}  
| label18 = Employer  
| data18 = }  
| class18 = org  
| label19 = முகமை  
| data19 = }  
| class19 = agent  
| label20 = உயரம்  
| data20 = }  
| label21 = எடை  
| data21 = }  
| label22 = துணைவர்(கள்)  
| data22 = }  
| label23 = Life partner(s)  
| data23 = }  
| label24 = மற்ற ஆர்வங்கள்  
| data24 = }}  
| label25 = வலைத்தளம்  
| data25 = }  

| data26 = }}  

| header30 =  

| label31 = நாடு  
| data31 = }  
| label32 = விளையாட்டு  
| data32 = }  
| label33 = இடம்  
| data33 = }  
| label34 = மாற்றுத்திறனாளர்  
| data34 = }  
| label35 = மாற்றுத்திறன் வகைப்பாடு  
| data35 = }  
| label36 =  
| data36 = }  
| label37 = தரவரிசை எண்  
| data37 = }  
| label38 =  
| data38 = }  
| label39 = அணி  
| data39 = }  
| label40 =  
| class40 = org  
| data40 = }  
| label41 = கழகம்  
| class41 = org  
| data41 = }  
| label42 = அணி  
| class42 = org  
| data42 = }  
| label43 =  
| data43 = }  
| label44 = கூட்டாளி  
| data44 = }  
| label45 = முன்னாள் கூட்டாளி(கள்)  
| data45 = }}  
| label46 = பயிற்றுவித்தது  
| class46 = agent  
| data46 = }  
| label47 = ஓய்வுற்றது  
| data47 = }  
| label48 = தற்போதி பயிற்றுவிப்பது  
| data48 = }  

| data49 = }}  

| header50 =  
| label51 = உலக இறுதி  
| data51 = }  
| label52 = மண்டல இறுதி  
| data52 = }  
| label53 = தேசிய இறுதி  
| data53 = }  
| label54 = ஒலிம்பிக் இறுதி  
| data54 = }  
| label55 = மாற்றுத் திறனாளர் இறுதி  
| data55 = }  
| label56 = பொதுநலவாய விளையாட்டுக்கள் இறுதி  
| data56 = }  
| label57 = மிகவுயர் உலக தரவரிசை  
| data57 = }  
| label58 = தனிப்பட்ட சாதனை(கள்)  
| data58 = }  

| header60 =  

| belowstyle = color:darkslategray; font-size:82%  
| below =  

}}<noinclude>  

</noinclude>
# சதீஷ் சிவலிங்கம்



**சதீஷ் சிவலிங்கம்** (*Sathish Sivalingam*, பிறப்பு: சூன் 23, 1992) 2014 பொதுநலவாய விளையாட்டுக்கள், 2018 பொதுநலவாய விளையாட்டுக்கள் ஆகியவற்றில் பாரம் தூக்குதல் – ஆடவர் 77 கிலோ போட்டிகளில் தங்கப் பதக்கம் வென்ற இந்திய பளுதூக்குனர் ஆவார்.  

## இயற்வாழ்க்கை
வேலூர் மாவட்டத்திலுள்ள சத்துவாச்சாரியில் உள்ள அட்லஸ் உடற்பயிற்சி மையத்தில் பயிற்சி பெற்ற சதீஷ் சிவலிங்கம், 2007ல் தமிழ்நாடு விளையாட்டு மேம்பாட்டு ஆணையத்தில் சேர்ந்து நாகராஜ் என்பவரிடம் பயிற்சி பெற்றார்.  

## விளையாட்டு வாழ்வு
- பள்ளி, மாவட்ட, மாநில, தேசிய அளவில் சப்-ஜூனியர், ஜூனியர் என பல தங்க பதக்கங்களைக் குவித்த இவர், சீனியர் பிரிவுக்கு முன்னேறினார்.
- 2011இல் பெங்களூருவில் நடைபெற்ற தேசிய சீனியர் பளுதூக்கும் போட்டியில் வெள்ளிப்பதக்கம் வென்றார்.
- 2011இல் தென்னக ரயில்வேயின் எழுத்தர் பணியில் சேர்ந்த இவர், 2011, 2012, 2013 ஆகிய மூன்று ஆண்டுகள் தங்கப் பதக்கம் வென்றார்.
- இசுக்கொட்லாந்தில் கிளாஸ்கோ நகரில் நடைபெற்ற 2014 பொதுநலவாய விளையாட்டுக்களில், சிவலிங்கம் 77 கிலோ வகைப்பாட்டில் தங்கப்பதக்கம் வென்றார்; இசுநாட்சில் 149 கிலோவும் கிளீன் & ஜெர்க்கில் 179 கிலோவுமாக மொத்தம் 328 கிலோ எடையைத் தூக்கி உள்ளார். இசுநாட்சில் 149 கிலோ தூக்கியது புதிய போட்டிச் சாதனையாகும்.
- ஆஸ்திரேலியாவின் கோல்ட்கோஸ்டு நகரில் நடந்த 21வது பொதுநலவாய விளையாட்டுக்களில், சிவலிங்கம் 77 கிலோ வகைப்பாட்டில் மீண்டும் தங்கப்பதக்கம் வென்றார்; இசுநாட்சில் 144 கிலோவும் கிளீன் & ஜெர்க்கில் 173 கிலோவுமாக மொத்தம் 317 கிலோ எடையைத் தூக்கினார்.

## பெற்ற விருதுகள்
- அருச்சுனா விருது, 2015

## மேற் சான்றுகள்

## வெளியிணைப்புகள்
- "ஒலிம்பிக்கில் தங்கம் வெல்வதே லட்சியம்'
- "வாழ்வில் திருப்புமுனையை ஏற்படுத்திய பதக்கம்'
- Debutant weightlifter Sivalingam strikes gold
# ஆரி பாட்டர் அண்டு த பிலோசபர்சு இசுடோன் (திரைப்படம்)



**ஆரி பாட்டர் அண்டு த பிலாசபர்ஸ் ஸ்டோன்** (Harry Potter and the Philosopher's Stone posters) என்பது 2001 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 1997 ஆம் ஆண்டு இதே பெயரில் வெளியான நாவலை மையமாக வைத்து கிரிஷ் கொலம்பஸ் என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளார்கள்.  

ஹாக்வார்ட்ஸ் பள்ளியில் முதலாம் ஆண்டில் படிக்க வரும் ஹாரி, தான் மந்திரவாதிகள் மத்தியில் ஒரு சிறப்பு மிக்கவன் என்பதை அறிந்ததும் எதிரிகள் மத்தியில் நல்ல நண்பர்களை உருவாக்கி தனது மாத்திர கல்வியில் எப்படி தேர்ச்சி பெற்றான் என்பது தான் கதை.  

இது ஆரி பாட்டர் திரைப்படத் தொடரின் முதலாவது படமாக 16 நவம்பர் 2001 அன்று ஐக்கிய இராச்சியம் மற்றும் அமெரிக்காவில் வெளியானது. அதே நாள் இலங்கை, இந்தியா மற்றும் பாகிஸ்தான் போன்ற பல பிற நாடுகளிலும் வெளியாகி வணிகரீதியாக மிகப்பெரிய வெற்றிப்படமாக உருவானது. இது 2001 ஆம் ஆண்டில் அதிக வசூல் செய்த படமாகவும், அந்த நேரத்தில் அதிக வசூல் செய்த இரண்டாவது படமாகவும் ஆனது. சிறந்த அசல் இசையிற்கான அகாதமி விருது, சிறந்த தயாரிப்பிற்கான அகாதமி விருது மற்றும் சிறந்த உடை அமைப்பிற்கான அகாதமி விருது உள்ளிட்ட பல விருதுகளுக்கு இந்த படம் பரிந்துரைக்கப்பட்டது.  

இந்த திரைப்படத்தை தொடர்ந்து த சேம்பர் ஆப் சீக்கிரட்சு த பிரிசினர் ஆப் ஆசுகபான், த கோப்லட்டு ஆப் பயர், த ஆர்டர் ஆப் த பீனிக்சு, த காப் பிளட்டு பிரின்சு, த டெத்லி அலோவ்சு - பாகம் 1 மற்றும் த டெத்லி அலோவ்சு - பாகம் 2 போன்ற ஏழு படங்கள் தொடர்ச்சியாக வெளியானது.
# ச. வே. சுப்பிரமணியன்

**ச. வே. சுப்பிரமணியன்** (*S. V. Subramanian*, திசம்பர் 31, 1929 - சனவரி 12, 2017), தமிழக எழுத்தாளரும் தமிழறிஞரும் ஆவார். திருவனந்தபுரம் பல்கலைக்கழகக் கல்லூரியில் விரிவுரையாளராகவும், துறைத்தலைவராகவும் பணியாற்றியுள்ளார். சென்னை, உலகத் தமிழாராய்ச்சி நிறுவனத்தில் இயக்குநராகவும் பணியாற்றியுள்ளார். இவர் எழுதிய தமிழ் நிகண்டுகள் எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் அகராதி, கலைக்களஞ்சியம், கலைச் சொல்லாக்கம், ஆட்சித் தமிழ் வகைப்பாட்டில் பரிசு பெற்றிருக்கிறது.  

## இளமைப் பருவம்
இவர் திருநெல்வேலி மாவட்டம் வீரகேரளம்புதூரில் இராமலக்குமி - சு. சண்முகவேலாயுதம் ஆகியோருக்குப் பிறந்தவர். விக்கிரமசிங்கபுரத்தில் உள்ள புனித இருதய மேல்நிலைத் தொடக்கப் பள்ளியிலும், அம்பாசமுத்திரம் தீர்த்தபதி உயர்நிலைப் பள்ளியிலும் கல்வி பயின்றார். இடைநிலைக் கல்வியை ம.தி.தா. இந்துக் கல்லூரியில் பயின்று, 1950-53 இல் அண்ணாமலைப் பல்கலைக்கழகத்தில் பயின்று இளங்கலை (சிறப்பு) பட்டம் பெற்றார். முனைவர் பட்டத்தைக் கேரளப் பல்கலைக்கழகத்தில் ஆய்வு செய்து பெற்றார்.  

## பணி
1953-56 காலப்பகுதியில் தூத்துக்குடி வ.உ.சி.கல்லூரியில் 1953-56 தமிழ் பயிற்றுநராகப் பணியைத் தொடங்கி, பின்னர் பாளையங்கோட்டை தூய சவேரியார் கல்லூரியிலும், திருவனந்தபுரம் பல்கலைக்கழகக் கல்லூரியிலும் விரிவுரையாளராகப் பணியாற்றினார். பின்னர் கேரளப் பல்கலைக்கழகத்தின் தமிழ்த் துறைத்தலைவராகப் பணியாற்றினார். பல கருத்தரங்குகளிலும் உரையாற்றியுள்ளார். உலக நாடுகள் பலவற்றிற்கும் சென்று ஆய்வுகள் மேற்கொண்டார்.  

## வாழ்க்கை வரலாறுகள்
இவரது வாழ்க்கை வரலாறு "தமிழ் ஞாயிறு" என்னும் பெயரிலும், "சாதனைச்செம்மல்.ச.வே.சு" என்னும் பெயரிலும் நூலாக வெளிவந்துள்ளது.
# வார்ப்புரு:Infobox Rugby Sevens/doc


<includeonly></includeonly>  
## Usage
The **Infobox Rugby Sevens** template is used to summarise information about a particular event in the World Rugby Sevens, for example, the 2010 Hong Kong Sevens.  

<div>  
<pre>  
</pre>  
</div>  

Optional series subheader, and third place - for example, the 2013 Gold Coast Sevens.  

<div>  
<pre>  
</pre>  
</div>
# வார்ப்புரு:Ru7/doc


## Description
<tt></tt>  

Produces a flag icon attached to a wikilinked national rugby sevens national team article.  
;Parameters  
- *nation* — Use either the name of the nation or a three-letter country code, as specified by ISO, IOC or FIFA (most should work)
- *variant* (optional) — Specifies an alternate (historical) flag to use. This parameter is documented by the appropriate template in :Category:Country data templates.
- *size* (optional) — Can be used to change the flag icon size (use sparingly!)
- *name* (optional) — Can be used to change the wikilink display text

## Examples
- <tt></tt> →
- <tt></tt> →
- <tt></tt> →
# ஆகத்து 2014



**ஆகத்து 2014** (*August 2014*, **ஆகத்து 2014**), 2014 ஆம் ஆண்டின் எட்டாவது மாதமாகும். இம்மாதம் ஒரு வெள்ளிக்கிழமையில் துவங்கி 31 நாட்களின் பின்னர் ஞாயிற்றுக்கிழமையில் முடிவடைந்தது. தமிழ் நாட்காட்டியின் படி ஆவணி மாதம் ஆகத்து 17, ஞாயிற்றுக்கிழமை தொடங்கி, செப்டம்பர் 17 புதன்கிழமையில் முடிவடைந்தது. இசுலாமிய நாட்காட்டியின்படி கிஞ்சுரா 1435 ஆம் ஆண்டின் சவ்வால் மாதம் சூலை 29 செவ்வாய்க்கிழமை அன்று தொடங்கி ஆகத்து 27 புதன்கிழமையில் முடிவடைந்தது.  

## நிகழ்வுகள்

## இறப்புகள்
- ஆகத்து 11 - ராபின் வில்லியம்ஸ், அமெரிக்க நடிகர் (பி. 1951)
- ஆகத்து 19 - அடையார் கே. லட்சுமணன், பரதநாட்டியக் கலைஞர், நடன ஆசிரியர் (பி. 1933)
- ஆகத்து 20 - பி. கே. எஸ். அய்யங்கார், யோகா ஆசிரியர் (பி. 1918)
- ஆகத்து 22 - யூ. ஆர். அனந்தமூர்த்தி, கன்னட எழுத்தாளர் (பி. 1932)
- ஆகத்து 24 - ரிச்சர்ட் ஆட்டன்பரோ, திரைப்பட இயக்குநர், நடிகர் (பி. 1923)
- ஆகத்து 27 - விக்டர் இசுடெங்கர், அமெரிக்க இயற்பியலாளர், இறைமறுப்பாளர் (பி. 1935)
- ஆகத்து 30 - பிபன் சந்திரா, இந்திய வரலாற்றறிஞர் (பி. 1928)
- ஆகத்து 31 - சத்திராசு லட்சுமி நாராயணா, தெலுங்குத் திரைப்பட இயக்குநர், ஓவியர் (பி. 1933)

## சிறப்பு நாட்கள்
- ஆகத்து 2 - பெருமிழலைக்குறும்பர் குருபூசை
- ஆகத்து 3 - ஆடிப்பெருக்கு
- ஆகத்து 3 - சுந்தரமூர்த்தி நாயனார், சேரமான் பெருமாள் நாயனார், சித்தானைக்குட்டி சுவாமிகள் குருபூசை
- ஆகத்து 6 - கலிய நாயனார், கோட்புலி நாயனார் குருபூசை
- ஆகத்து 6 - கர்த்தர் ரூபம் மாறிய நாள்
- ஆகத்து 8 - வரலட்சுமி விரதம்
- ஆகத்து 9 - ஆடித்தவசு
- ஆகத்து 10 – ஆவணி அவிட்டம்
- ஆகத்து 15 – இந்தியாவின் விடுதலை நாள்
- ஆகத்து 15 - தேவமாதா மோட்சத்திற்கான திருநாள்
- ஆகத்து 17 – கிருஷ்ண ஜெயந்தி
- ஆகத்து 29 – விநாயக சதுர்த்தி
---
# சிற்றூர் சட்டமன்றத் தொகுதி


சிற்றூர் சட்டமன்றத் தொகுதி, கேரள சட்டமன்றத்தின் 140 தொகுதிகளில் ஒன்று. இது பாலக்காடு மாவட்டத்தில் உள்ள சிற்றூர்-தத்தமங்கலம் நகராட்சியையும், சிற்றூர் வட்டத்தில் உள்ள எருத்தேம்பதி, கொழிஞ்ஞாம்பாறை, நல்லேப்பிள்ளி, பட்டஞ்சேரி, பெருமாட்டி, வடகரப்பதி ஆகிய ஊராட்சிகளையும் பாலக்காடு வட்டத்தில் பெருவெம்பு, பொல்புள்ளி ஆகிய ஊராட்சிகளையும் கொண்டது. .  
தற்போதைய சட்டமன்ற உறுப்பினராக கே.அச்சுதன் உள்ளார்.
# கொழிஞ்ஞாம்பாறை ஊராட்சி

கேரளத்தின் பாலக்காடு மாவட்டத்தில் சிற்றூர் வட்டத்தில் கொழிஞ்ஞாம்பாறை ஊராட்சி உள்ளது. இது சிற்றூர் மண்டலத்திற்கு உட்பட்டது. கொழிஞ்ஞாம்பாறை, வலியவள்ளம்பதி, குன்னம் ஆகிய ஊர்களை உள்ளடக்கியது. இது 43.84 சதுரகிலோமீட்டர் பரப்பளவைக் கொண்டது. இதன் வடக்கில் வடகரப்பதி ஊராட்சியும், தெற்கில் பெருமாட்டி ஊராட்சியும், கிழக்கில் எருத்தேம்பதி ஊராட்சியும், தமிழ்‌நாடும், மேற்கில் எலப்புள்ளி, நல்லேப்பிள்ளி ஆகிய ஊராட்சிகளும் அமைந்துள்ளன.
# எத்தனால் நொதித்தல்


**எத்தனோல் நொதித்தல்** (*Ethanol fermentation*) என்பது சுக்ரோசு, குளுக்கோசு, பிரக்டோசு போன்ற எளிய வெல்லங்களில் உள்ள சக்தியைக் கொண்டு ATP வடிவில் அனுசேப சக்தியை உருவாக்கி எத்தனால், காபனீரொக்சைட்டு ஆகியவற்றைக் கழிவுகளாக உருவாக்கும் ஆக்சிசன் தேவைப்படாத அவசேபச் செயன்முறையாகும் (Catabolic process). இவ்வகை நொதித்தல் பொதுவாக மதுவக் கலங்களில் நடைபெறுகின்றது. இவ் உயிரிரசாயண செயன்முறைக்கு ஆக்சிசன் தேவைப்படாததால் இது ஒரு காற்றின்றிய செயன்முறையாகும். பல முக்கிய கைத்தொழில்ப் பயன்பாடுகளைக் கொண்டது. அற்கஹோல் குடிபான உற்பத்தி, பாண் உற்பத்தி, எரிபொருள் தர எத்தனோல் உற்பத்தி என்பன மதுவக் கலங்களில் நடைபெறும் எத்தனோல் நொதித்தலைக் கொண்டு மேற்கொள்ளப்படுகின்றன.  

## உயிரிரசாயனப் படிமுறைகள்

எத்தனோல் நொதித்தல் குழியவுருவில் உள்ள ஸைமேல் (Zymase) பல்நொதியச் சிக்கலால் ஊக்குவிக்கப்பட்டுப் பிரதானமாக மூன்று படிமுறைகளில் நிகழ்கின்றது. இதன் போது குளுக்கோசு மூலக்கூறுக்கு இரண்டு எத்தனோல், இரண்டு காபனீரொக்சைட்டு, 2 ATP என்பன விளைவுகளாகப் பெறப்படுகின்றன.  
1. **கிளைக்கோபகுப்பு**
1. **காபொக்சைலகற்றல்**
1. **கீழ்ப்படை தாழ்த்தப்படல்**

நொதித்தல் ஆரம்பிக்க முன்னர் சுக்ரோசு போன்ற இருசக்கரைட்டுக்கள் நொதிய ஊக்கலுடன் நீர்ப்பகுப்புக்கு உட்பட்டு குளுக்கோசு போன்ற எளிய வெல்லங்கள் உருவாக்கப்படுகின்றன.  
::C<sub>12</sub>H<sub>22</sub>O<sub>11</sub> + H<sub>2</sub>O + invertase → 2 C<sub>6</sub>H<sub>12</sub>O<sub>6</sub>  
கிளைக்கோபகுப்பின் போது பல தொடரான நொதிய ஊக்கலுடன் கூடிய தாக்கங்களினூடாக குளுக்கோசு படிப்படியாக ஏவப்பட்டு, உடைக்கப்பட்டு, ஒக்சியேற்றப்பட்டு, கீழ்ப்படை பொசுபோரிலேற்றத்துக்கு உட்படுத்தப்படுகின்றது. இதன் போது விளைவுகளாக 2 பைருவேற் (pyruvate) (3 கார்பன் சேர்வை), 2 ATP, 2 NADH என்பன விளைவாக்கப்படுகின்றன.  
::C<sub>6</sub>H<sub>12</sub>O<sub>6</sub> + 2 ADP + 2 P<sub>i</sub> + 2 NAD<sup>+</sup> → 2 CH<sub>3</sub>COCOO<sup>−</sup> + 2 ATP + 2 NADH + 2 H<sub>2</sub>O + 2 H<sup>+</sup>  
பின்னர் பைருவேற்று காபொக்சைலகற்றலுக்குட்பட்டு அசட்டல்டிகைட் (acetaldehyde)- 2C சேர்வை, காபனீரொக்சைட்டு (CO<sub>2</sub>) என்பன உருவாக்கப்படுகின்றன. தொடர்ந்து அடுத்த தாக்கத்துக்காக கிளைக்கோபகுப்பை முன்னெடுக்க ஐதரசன் ஏற்றுக்கொள்ளியாக NAD<sup>+</sup> தேவைப்படுகின்றது. எனவே NAD<sup>+</sup> ஐ மீளுருவாக்க அசெட்டல்டிகைட் கிளைக்கோபகுப்பின் போது உருவாக்கப்பட்ட NADH இனால் தாழ்த்தப்படுகின்றது. இதனால் NAD<sup>+</sup> மீள்சுழற்சிக்கு உட்படுத்தப்படுகின்றது.  

எத்தனோல் நொதித்தலுக்குரிய சிறப்பம்சங்கள்:  
- இறுதி இலத்திரன், ஐதரசன் வாங்கியாக அசட்டல்டிகைட் உள்ளமை.
- இறுதி விளைவாக காபனீரொக்சைட்டு, எத்தனோல், 2 ATP சக்தி உருவாகின்றமை.
- காபொக்சைலகற்றல் தாக்கம் நிகழ்கின்றமை.
- கீழ்ப்படையாக காபோவைதரேற்றுக்கள் மாத்திரம் பயன்படுகின்றமை.
# குருவாயூர் சட்டமன்றத் தொகுதி

குருவாயூர் சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது திருச்சூர் மாவட்டத்தில் சாவக்காடு வட்டத்தில் உள்ள ஒருமனயூர், கடப்புறம், புன்னயூர், புன்னயூர்க்குளம், வடக்கேக்காடு, எங்கண்டியூர் ஆகிய ஊராட்சிகளையும், குருவாயூர் நகராட்சியையும், சாவக்காடு நகராட்சியையும் கொண்டது. . இப்போதைய உறுப்பினராக கே.வி.அப்துல் காதர் பதவியேற்றார்.  

## முன்னிறுத்திய வேட்பாளர்கள்
- 2006 முதல் கே.வி.அப்துல் காதர் மார்க்சிஸ்டு கம்யூனிஸ்டு
- 2001 - 2006 பி.கே.கே. பாவா, முஸ்லீம் லீக்
- 1996-2001 பி. டி. குஞ்ஞு முகமது, தனி வேட்பாளர்
- 1991-1995 பி.எம்.அபுபக்கர் முஸ்லீம் லீக்
- 1987-1991 பி.கே.கே. பாவா முஸ்லீம் லீக்
- 1982-1987 பி.கே.கே. பாவா முஸ்லீம் லீக்
- 1980-1982 பி.வி.சீதி தங்கள் முஸ்லீம் லீக்
- 1977-1980 பி.வி.சீதி தங்கள் முஸ்லீம் லீக்
# சாவக்காடு வட்டம்


**சாவக்காடு வட்டம்** கேரளத்தின் திருச்சூர் மாவட்டத்தில் அமைந்துள்ளது. இதன் தலைமையகம் சாவக்காடு நகரத்தில் உள்ளது.  

முற்காலத்தில் இந்த பகுதிகள் மதராசு மாகாணத்தில் இருந்தன. பின்னர், மலபார் மாவட்டத்தின் பொன்னானி வட்டத்தின் கீழ் இருந்தன. பின்னர், சாவக்காடு வட்டம் என்ற பெயரில் தனி வட்டமாக உருவாக்கப்பட்டது.  

## சுற்றியுள்ள இடங்கள்
- வடக்கு -- திருச்சூர் மாவட்டத்தில் உள்ள தலப்பிள்ளி வட்டம், மலப்புறம் மாவட்டத்தில் உள்ள பொன்னானி வட்டம்
- கிழக்கு -- திருச்சூர் வட்டம், தலப்பிள்ளி வட்டம்
- தெற்கு -- கொடுங்கல்லூர் வட்டம், முகுந்தபுரம் வட்டம்
- மேற்கு -- அரபிக்கடல்
# சுவாமி அத்புதானந்தர்



’லாட்டு மகராஜ்’ என்று அறியப்பட்ட **சுவாமி அத்புதானந்தர்** ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் ரக்துராம்.ரக்துராம் தமது ஐந்தாவது வயதில் பெற்றோர்களை இழந்தார். பின்னர் பிழைப்பு தேடி கல்கத்தா வந்த போது வேலை செய்த வீட்டு முதலாளி மூலம் ராமகிருஷ்ண பரமஹம்சருக்கு அறிமுகமாகி அவரது நேரடிச்சீடராகவும் ஆனார்.
# தலப்பிள்ளி வட்டம்


**தலப்பிள்ளி வட்டம்** கேரளத்தின் திருச்சூர்‍ மாவட்டத்தில் அமைந்துள்ளது. மாவட்டத்தின் வடக்குப் பகுதியில் அமைந்துள்ள இந்த வட்டத்திற்கான தலைமையகம் வடக்காஞ்சேரியில் உள்ளது. குன்னங்குளம் நகராட்சியையும், சொவ்வன்னூர், சூண்டல், கண்டாணசேரி, காட்டகாம்பால், போர்க்குளம், எருமப்பெட்டி, கடங்கோடு, கடவல்லூர், வேலூர், முண்டத்திக்கோடு, தெற்குங்கரை, வடக்காஞ்சேரி, முள்ளூர்க்கரை, சேலக்கரை, பழயன்னூர், திருவில்வாமலை, கொண்டாழி, பாஞ்ஞாள், வள்ளத்தோள் நகர்‍, வரவூர், தேசமங்கலம் ஆகிய ஊராட்சிகள் அடங்கியது தலப்பிள்ளி வட்டம்.  

## சுற்றியுள்ளவை
- வடக்கு -- ஒற்றப்பாலம் வட்டம், பட்டாம்பி வட்டம், பொன்னானி வட்டம்
- கிழக்கு -- ஆலத்தூர் வட்டம்
- தெற்கு -- திருச்சூர் வட்டம்
- மேற்கு -- சாவக்காடு வட்டம்
# மகேந்திரநாத் முல்லா

**கேப்டன் மகேந்திரநாத் முல்லா**, இந்திய கப்பற்படையைச் சேர்ந்த ஐ.என்.எஸ் குக்ரி என்னும் கப்பலின் கேப்டனாக இருந்தவர்.  

## போர்க்காலப் பணி
இவர் 1971 டிசம்பர் 9 அன்று, இந்தியா - பாகிஸ்தான் போரில் 196 பேருடன் மூழ்கிய கப்பலில் இருந்தவர். ஐ.என்.எஸ் குக்ரி (INS Khukri), அரபிக்கடலில் குஜராத்தில் டையூ பகுதியில் ரோந்துப் பணியில் இருந்த போது பாகிஸ்தானின் டாப்னே வகை ஹாங்கர் என்ற நீர்மூழ்கிக் கப்பலால் குண்டு வீசித் தாக்கப்பட்டது.  

குண்டுவீச்சால் தாக்கப்பட்ட ஐ.என்.எஸ் குக்ரி சில நிமிடங்களிலேயே கடலில் மூழ்கியது. கடற்படை அதிகாரிகள் 18 பேர் மற்றும் 178 வீரர்கள் கப்பலுடன் மூழ்கி உயிரிழந்தனர். கடலில் குதித்துத் தப்பித்தோர் 67 பேர். பின்பு உயிர்பிழைத்த கமாண்டர் மனு ஷர்மாவும் அவரது சக அதிகாரி லெப்டினென்ட் குண்டன்மால் ஆகியோரைக் கடலில் தள்ளிவிட்டுத் தப்பிப்போகச் சொன்ன கேப்டன் மகேந்திரநாத் முல்லா தன்னுடைய உயிர் காக்கும் மிதவையையும் தனது இளநிலை அதிகாரிக்குத் தந்து விட்டு மற்ற வீரர்களையும் தன்னால் முடிந்த வரை தப்பிக்க உதவிய பின்னர் கடலின் மேல்தளத்தில் நிதானமாக சிகரெட் புகைத்தபடி கப்பலோடும், தப்பமுடியாத வீரர்களோடும், அதிகாரிகளோடும் தண்ணீரில் மூழ்கி இறந்து "கேப்டன்கள் ஒருபோதும் தமது கப்பலைக் கைவிட மாட்டார்கள்" என்ற நடைமுறை விதியை நிரூபித்தார்  

இவ்வீரர்களுக்கு டையூவில் நினைவகம் உள்ளது. ராணுவத்தின் இரண்டாம் உயரிய விருதான ’மஹாவீர் சக்ரா’ விருது இறப்பிற்குப் பின்னர் கேப்டன் மகேந்திரநாத் முல்லாவிற்கு வழங்கப்பட்டது.
# கொண்டாழி ஊராட்சி

**கொண்டாழி ஊராட்சி**, கேரளத்தின் திருச்சூர் மாவட்டத்தில் உள்ள தலப்பிள்ளி வட்டத்தில் அமைந்துள்ளது. இது பழயன்னூர் மண்டலத்திற்கு உட்பட்டது. இது 29.89 சதுரகிலோமீட்டர் பரப்பளவைக் கொண்டுள்ளது. இது 15 வார்டுகளைக் கொண்டுள்ளது.  

## சுற்றியுள்ள இடங்கள்
- கிழக்கு - சீரக்குழிபுழை, பழயன்னூர் ஊராட்சிகள்
- மேற்கு - சோலக்கரை, பாஞ்ஞாள் ஊராட்சிகள்
- வடக்கு - பாரதப்புழை
- தெற்கு‌ - பழயன்னூர், சேலக்கரை ஊராட்சிகள்

## வார்டுகள்
- மாங்குளம்
- காந்தி ஆசிரமம்
- மூத்தேடத்து‌படி
- மாயன்னூர்‍காவு
- பாறமேல்படி
- பாறமேல்படி தெற்கு
- குழியம்பாடம்
- தெக்கே கொண்டாழி
- சேலக்கோடு
- கூளிக்குன்னு
- வடக்குங்கோணம்
- பிளான்டேஷன்
- மேலெமுறி
- சிறங்கரை
- உள்ளாட்டுகுளம்

## விவரங்கள்
| மண்டலம் | பழயன்னூர் |  |
| --- | --- | --- |
| பரப்பளவு | 29.89 சதுர கிலோமீட்டர் |  |
| மக்கள் தொகை | 18,821 |  |
| ஆண்கள் | 8849 |  |
| பெண்கள் | 9972 |  |
| மக்கள் அடர்த்தி | 630 |  |
| பால் விகிதம் | 1127 |  |
| கல்வியறிவு | 82.81 | } |
# சின்டு மார்தின்



**சின்டு மார்தின்** (*Sint Maarten*) நெதர்லாந்து இராச்சியத்தின் உள்ளடங்கிய நாடு ஆகும். இது கரிபியத் தீவான செயின்ட் மார்ட்டினின் தெற்குப் பாதியில் அமைந்துள்ளது; வடக்குப் பாதி பிரான்சின் கடல்கடந்த ஆட்பகுதியாக உள்ளது. இதன் தலைநகரம் பிலிப்சுபர்கு ஆகும். 34km<sup>2</sup> பரப்பளவில் இதன் மக்கள்தொகை 37,000 ஆக உள்ளது.  

அக்டோபர் 10, 2010க்கு முன்னர் இது நெதர்லாந்து அண்டிலிசின் ஐந்து தீவு ஆட்பகுதிகளில் ஒன்றாக இருந்தது.  
## மேற் சான்றுகள்
# சுவாமி யோகானந்தர்



**சுவாமி யோகானந்தர்** (30 மார்ச் 1861 - 28 மார்ச் 1899) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். ராமகிருஷ்ண பரமஹம்சர் ஈசுவர கோடிகள் என்று அடையாளம் காட்டிய ஆறு இளைஞர்களுள் யோகினும் ஒருவர். சுவாமி விவேகானந்தர் 1897 ஆம் ஆண்டு மே முதலாம் தேதி கல்கத்தாவில் பலராம் போஸ் வீட்டில் வைத்து ராமகிருஷ்ண மிஷனைத் துவக்கியபோது உபதலைவராக இவரைத் தேர்ந்தெடுத்தார்.
# சுவாமி அபேதானந்தர்



**சுவாமி அபேதானந்தர்** (2 அக்டோபர் 1866 - 8 செப்டம்பர் 1939) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது பெற்றோர் ரசிக்லால் சந்திரர் - நயனதாரா தேவி.தேர்ந்த ஆன்மீகக் குருவைத் தேடிய காளி பிரசாத் சந்திரன் 1884 சூன் மாதம் ராமகிருஷ்ண பரமஹம்சரைச் சந்தித்தார்.  
அமெரிக்காவிலும் சுவாமி விவேகானந்தரின் கட்டளைப்படி சேவை செய்தார்.  
சுவாமி அபேதானந்தரின் மறைவு குறித்த செய்த அகில இந்திய வானொலியில் ஒலிபரப்பப்பட்டது.  

## வ.உ.சிதம்பரனாரின் வரவேற்பு
1906 ஆம் ஆண்டு சூன் 29 ஆம் தேதியன்று இலங்கையிலிருந்து தூத்துக்குடி வந்து இறங்கிய சுவாமி அபேதானந்தருக்கு வ.உ.சிதம்பரனாரும் மற்ற பல தூத்துக்குடி பிரமுகர்களும் வித்தியாசமான வரவேற்பு அளித்தனர்.  

## பாரதியாரின் கவிதை

1906 ஆம் ஆண்டு சூலை 15 ஆம் தேதி சுவாமி அபேதானந்தர் சென்னைக்கு வரவிருந்ததை அறிந்த பாரதியார், தம் ’இந்தியா’ இதழில் எழுதியதுடன், சுவாமி அபேதானந்தரை வாழ்த்தி 32 வரிகளில் கவிதை படைத்தார். அந்தக் கவிதையின் இறுதிப் பகுதி:  
<poem>  
தூயாஅபே தாநந் தனெனும் பெயர்கொண்  
டொளிர் தருமிச் சுத்த ஞானி,  
நேயமுடன் இந்நகரில் திருப்பா தஞ்  
சாத்தியருள் நெஞ்சிற் கொண்டு,  
மாயமெலாம் நீங்கியினி தெம்மவர் நன்  
னெறி சாரும் வண்ணம் ஞானம்  
தோயநனி பொழிந்திடுமோர் முகில்போன்றான்  
இவன்பதங்கள் துதிக்கின் றோமே!  
</poem>  
மேலை நாட்டுப் பணியின் போது இவரது எழுத்துகள் மேலை நாட்டினரை வெகுவாக ஈர்த்தன.  

## ராமகிருஷ்ண வேதாந்த சொசைட்டி
- கல்கத்தாவில் ராமகிருஷ்ண வேதாந்த சொசைட்டியை ஆரம்பித்தார்.

## டார்ஜிலிங்கில்
- 1924 ஆம் வருடம் டார்ஜிலிங்கில் தங்கியிருந்த போது இவரை மகாத்மா காந்தி, சித்தரஞ்சன் தாஸ், லார்ட் லைட்டன் (வங்காள கவர்னர்), டாக்கா நவாப் மற்றும் பலர் சந்தித்தனர்.
# சுவாமி அத்வைதானந்தர்



**சுவாமி அத்வைதானந்தர்** (1828 - 1909 டிசம்பர் 28) ஸ்ரீராமகிருஷ்ணரின் நேரடிச் சீடரும், சுவாமி விவேகானந்தரின் சகோதரத் துறவியும் ஆவார். இவரது இயற்பெயர் கோவர்த்தன கோஷ்.கோபால் சந்திர கோஷ் 1884 மார்ச் அல்லது ஏப்ரல் மாதம் ராமகிருஷ்ண பரமஹம்சரைச் சந்தித்தார். இவர் தமது குருவை விட எட்டு வயது மூத்தவர். தமது குருவால் ’மூத்த கோபால்’ என்றும் மற்ற சீடர்களால் ’கோபால் அண்ணன்’ என்றும் அழைக்கப்பட்டார். வீட்டு நிர்வாகங்களில் திறமையானவர்.தங்கள் குருவின் மகாசமாதிக்குப் பின்னர் சுவாமி விவேகானந்தராலும் மற்ற சீடர்களாலும் பத்து லிட்டர் பாலால் அபிஷேகம் செய்யப்பட்டவர்.
# தேசமங்கலம் ஊராட்சி

கேரளத்தின் திருச்சூர் மாவட்டத்தில் தலப்பிள்ளி வட்டத்தில் தேசமங்கலம் ஊராட்சி அமைந்துள்ளது. இது வடக்காஞ்சேரி மண்டலத்திற்கு உட்பட்டது. இது 23.34 சதுர கிலோமீட்டர் பரப்பளவைக் கொண்டுள்ளது. இது 15 வார்டுகளைக் கொண்டது.  

## சுற்றியுள்ள இடங்கள்
- கிழக்கு - வள்ளத்தோள் நகர் ஊராட்சி, பாரதப்புழா
- மேற்கு - திருமிற்றக்கோடு ஊராட்சி
- வடக்கு - பாரதப்புழை
- தெற்கு‌ - வரவூர் ஊராட்சி

## வார்டுகள்
- வறவட்டூர்
- கொண்டயூர்
- பல்லூர் சென்டர்
- பல்லூர் கிழக்கு
- நம்பிரம்
- கற்றுவட்டுர்
- தேசமங்கலம் சென்டர்
- ஆற்றுபுறம்
- பள்ளம்
- குன்னும்புறம்
- மேலெ தலசேரி
- தேசமங்கலம் மேற்கு
- தலசேரி
- கடுகசேரி
- ஆறங்கோட்டுகரை

## விவரங்கள்
| மண்டலம் | வடக்காஞ்சேரி |  |
| --- | --- | --- |
| பரப்பளவு | 23.34 சதுர கிலோமீட்டர் |  |
| மக்கள் தொகை | 18,237 |  |
| ஆண்கள் | 8816 |  |
| பெண்கள் | 9421 |  |
| மக்கள் அடர்த்தி | 781 |  |
| பால் விகிதம் | 1068 |  |
| கல்வியறிவு | 80.23 | } |
# முண்டத்திக்கோடு ஊராட்சி

கேரளத்தின் திருச்சூர் மாவட்டத்தில் உள்ள தலப்பிள்ளி வட்டத்தில் முண்டட்திக்கோடு ஊராட்சி அமைந்துள்ளது. இது வடக்காஞ்சேரி மண்டலத்திற்கு உட்பட்டது. இது 23.37 சதுரகிலோமீட்டர் பரப்பளவைக் கொண்டது.  

## சுற்றியுள்ள இடங்கள்
- கிழக்கு - வடக்காஞ்சேரி, தெற்குங்கரை ஊராட்சிகள்
- மேற்கு - அவணூர், வேலூர் ஊராட்சிகள்
- வடக்கு - எருமப்பெட்டி, வடக்காஞ்சேரி ஊராட்சிகள்
- தெற்கு‌ - தெற்குங்கரை, முளங்குன்னத்துகாவு, அவணூர் ஊராட்சிகள்

## வார்டுகள்
- புதுருத்தி பள்ளி
- புதுருத்தி சென்டர்
- புதுருத்தி கிழக்கு‌
- ஆர்யம்பாடம்
- திருத்திப்பறம்பு
- பார்ளிக்காடு பள்ளி
- பத்தாங்கல்லு
&மிணாலூர் பைபாஸ்  
- குறாஞ்சேரி
- மிணாலூர்
- அத்தாணி
- அம்பலபுரம்
- மணக்குளம்
- பெரிங்கண்டுர்
- முண்டத்திக்கோடு தெற்கு
- முண்டத்திக்கோடு மேற்கு
- முண்டத்திக்கோடு கிழக்கு‌

## விவரங்கள்
| மண்டலம் | வடக்காஞ்சேரி |  |
| --- | --- | --- |
| பரப்பளவு | 23.37 சதுர கிலோமீட்டர் |  |
| மக்கள் தொகை | 21,840 |  |
| ஆண்கள் | 10,458 |  |
| பெண்கள் | 11,382 |  |
| மக்கள் அடர்த்தி | 934 |  |
| பால் விகிதம் | 1088 |  |
| கல்வியறிவு | 89.48 | } |
# போர்க்குளம்

போர்க்குளம் என்னும் ஊர், கேரளத்தில் திருச்சூர் மாவட்டத்தில் உள்ளது. இது குன்னங்குளத்தில் இருந்து 5 கி மீட்டர் தொலைவில் அமைந்துள்ளது. . 13.47 சதுர கி மீ பரப்பளவைக் கொண்டது. இங்கு 15192 மக்கள் வசிக்கின்றனர். இது 12 வார்டுகளைக் கொண்டது. .  

## சுற்றியுள்ள இடங்கள்

கடங்கோடு, சொவ்வன்னூர், கடவல்லூர், காட்டகாம்பால் ஊராட்சிகள், குன்னங்குளம் நகராட்சி.  

## வார்டுகள்
- மாளோர்கடவு
- பொன்னம்
- போர்க்குளம் சென்டர்
- போர்க்குளம் வடக்கு
- கொங்கணூர்‍
- அக்கிக்காவு மேற்கு
- அக்கிக்காவு கிழக்கு
- அகதியூர் வடக்கு
- அகதியூர் சென்டர்
- கல்லழிக்குன்னு
- வேதக்காடு
- போஸ்டு ஆபீஸ்
- வெட்டிக்கடவு
# நெதர்லாந்து இராச்சியம்



**நெதர்லாந்து இராச்சியம்** (*Kingdom of the Netherlands*, ), பொதுவாக **நெதர்லாந்து**, மேற்கு ஐரோப்பாவிலும் கரிபியனிலும் பரந்துள்ள அரசியல்சட்ட முடியாட்சியுடனான இறைமையுள்ள நாடு ஆகும். இந்த இராச்சியத்தின் நான்கு அங்கங்களானஅருபா, குராசோ, நெதர்லாந்து, மற்றும் சின்டு மார்தின் *உள்ளடங்கிய நாடுகள்* (டச்சு மொழியில் *லான்டென்*) எனக் குறிக்கப்பெறுகின்றன. இவை இராச்சியத்தில் சமமான கூட்டாளிகளாக பங்கேற்கின்றனர். இருப்பினும் நடைமுறையில், இராச்சியத்தின் பெரும்பாலான செயற்பாடுகளை (இராச்சியத்தின் பரப்பளவு மற்றும் மக்கள்தொகையில் 98% கொண்ட) நெதர்லாந்து மேற்பார்க்கின்றது. இதன்படி வெளிநாட்டுக் கொள்கை, பாதுகாப்பு போன்றவற்றிற்கு நெதர்லாந்தைச் சார்ந்து அரூபா, குராசோ, மற்றும் சின்டு மார்தின் ஆகியவை உள்ளன.  

உள்ளடங்கிய நாடு நெதர்லாந்தின் பெரும்பாலான பகுதி ஐரோப்பாவில் உள்ளது; மூன்று சிறப்பு நகராட்சிகள் (பொனெய்ர், சேபா, சின்டு யூசுட்டாசியசு) மட்டும் கரிபியனில் உள்ளது. மற்ற உள்ளடங்கிய நாடுகளான அரூபா, குராசோ,சின்டு மார்தின் மூன்றுமே கரிபியனில் அமைந்துள்ளன.  

## அடிக் குறிப்புகள்

## மேற்சான்றுகள்